Kelonyakišišo e dirišwa go hwetša mekgwa le mabaka a ditšhitiša/mapheko a go ithuta ao a itemogelwago ke baithuti ba ba rilego. E latelwa ke tlhahlo, thekgo ya maleba le mekgwa ya tsenelano. Mongwadi o šomišitše mantšu a "shark" le "sardine" e lego maina a dihlapi tše pedi tša go se lekane. "Shark" ke hlapi ye kgolokgolo ya go tšhabja ke bohle ka lewatleng ka ge e le ye kgolo ya meno a go gagola, a bolaya. "Sardine" ke hlatswana ye nnyane ya go lotwa ka tshitswaneng. Bjale go ya ka kanegelo Mashudu o be a ipitša Shark ka ga gagwe, a tšhabja eupša ka ga Meisie o be a swana le hlatswana ya go katelwa ka tshitswaneng, a sa phurolloge gomme a dula a ngatetše mosela. Bosatšene ka ga Meisie bo be bo se gona. Mongwadi ka mantšu a o nepile go tšweletša seo Mashudu a bego a le sona ka ga gagwe le ka ga Meisie. O swana le leobu, o fetoga mebala go ya ka maemo a ditaba gore a bolokege kudu ka ga Meisie moo bogolo bja gagwe bo bego bo nyenyefatšwa sesolo.